JKN วิ่งแรง 7% โบรกอัพกำไรปี 63-64 รับรายได้ขายลิขสิทธิ์พุ่ง-ค่าใช้จ่ายลด
JKN วิ่งแรง 7% โบรกอัพกำไรปี 63-64 รับรายได้ขายลิขสิทธิ์พุ่ง-ค่าใช้จ่ายลด
22 ก.ย. 2563

ผู้สื่อข่าวรายงานว่า ราคาหุ้น บริษัท เจเคเอ็น โกลบอล มีเดีย จำกัด (มหาชน) หรือ JKN ณ เวลา 10.10 น. อยู่ที่ระดับ 11.70 บาท บวก 0.80 บาท หรือ 7.34% สูงสุดที่ระดับ 11.90 บาท ต่ำสุดที่ระดับ 11.30 บาท ด้วยมูลค่าการซื้อขาย 119.16 ล้านบาท
ด้านนักวิเคราะห์ บล.เคทีบี (ประเทศไทย) ระบุในบทวิเคราะห์ ปรับประมาณการกำไรสุทธิปี 2563-64 ขึ้น 16% จากปีก่อน และเพิ่มขึ้น 21% จากปีก่อน เพื่อสะท้อน outlook ที่ดีขึ้น โดยปรับ gross profit margin ขึ้น สำหรับปี 2563 ประเมินกำไรสุทธิที่ 321 ล้านบาท เพิ่มขึ้น 27% จากปีก่อน บนสมมติฐาน 1) รายได้ค่าลิขสิทธิ์ขยายตัว 7% เมื่อเทียบกับปีก่อน จากการขายคอนเทนต์ทั้งไทย เพิ่มขึ้น 8% จากปีก่อน และต่างประเทศ เติบโต 5% จากปีก่อน 2) Gross profit margin อยู่ที่ 43.3% ปรับตัวขึ้นจาก 41.1% ในปี 2562 และ 3) ค่าใช้จ่ายในการขายและบริหารปรับตัวลดลงเป็น 13.9% จาก 15.6% ในปี 2562
สำหรับปี 2564 ประเมินกำไรสุทธิที่ 374 ล้านบาท เพิ่มขึ้น 17% จากปีก่อน บนสมมติฐาน 1) รายได้ค่าลิขสิทธิ์ขยายตัว 10% จากปีก่อน โดยรายได้จากในประเทศเพิ่มขึ้น 9% จากการได้สัญญาช่องทีวีดิจิทัล และcable satellite ได้เพิ่มขึ้น และรายได้ต่างประเทศขยายตัว 12%  จากการขายคอนเทนต์ซีรีส์อินเดีย, ฟิลิปปินส์ ไปยัง OTT platform ของต่างประเทศเพิ่มขึ้น และ 2) Gross profit margin ขยายตัวจากปีก่อนอยู่ที่ 43.8%